Publication: Magyar Közlöny
Issue: MK-2006-60 (Year: 2006, Number: 60)
Era: 2004-2010
Section: 19/2005. (IV. 12.) GKM rendelet módosításáról
Paragraph Index: 541

d) A kamat nem tartalmazza: 1) a szállítónak nyújtott hitelek vagy a pénzügyi hitelek biztosítására vagy szavatolására szolgáló biztosítási díjat vagy az egyéb díj formájában kifizetett összegeket. Ha a hivatalos támogatást közvetlen hitelekkel/finanszírozással vagy refinanszírozással nyújtják, akkor a biztosítási díj vagy hozzáadható a kamatláb névértékéhez, vagy külön díjként fizethető; mindkét komponenst külön meg kell határozni a résztvevők számára; 2) az exporthitellel kapcsolatos, a visszafizetési határidő alatt fizetendő éves vagy féléves bankköltségeken kívüli banki díjak vagy jutalékok formájában kifizetett összegeket; továbbá 3) az importőr ország által kivetett forrásadókat. 26. MINIMÁLIS KAMATLÁBAK A hivatalos finanszírozási támogatást nyújtó résztvevők a minimális kamatlábakat alkalmazzák; a résztvevők a Megállapodás 20. cikkében meghatározott, megfelelő CIRR-kamatlábat alkalmazzák. 27. BIZTOSÍTÁSI ÉS GARANCIADÍJAK A résztvevők sem részben, sem egészben nem mondanak le a biztosítási vagy a garanciadíjakról. 28. SEGÉLY A résztvevők csak feltétel nélküli segély formájában nyújtanak segélyezési támogatást. A résztvevők azonban jóindulatúan bármilyen humanitárius célokat szolgáló, feltételekhez kötött segélyre vonatkozó közös megállapodásra irányuló kérést is fontolóra vehetnek. VI. FEJEZET: ELJÁRÁSOK 29. ELŐZETES ÉRTESÍTÉS, EGYEZTETÉS ÉS INFORMÁCIÓCSERE Az értékesítés vagy lízing alkalmával fennálló, hivatalosan támogatott verseny esetén az egy másik kategóriába tartozó vagy az ágazati megállapodás más részei által érintett repülőgépekkel versenyben álló repülőgépeknek – az adott konkrét értékesítés vagy lízing esetében – az említett egyéb repülőgépekre vonatkozó feltételekkel azonos feltételeket kell nyújtani. Az előzetes értesítésre, egyeztetésre és információcserére vonatkozóan a Megállapodásban meghatározott eljárások alkalmazandók a jelen ágazati megállapodásnak erre a részére is. Ezenkívül a résztvevők konzultációt kérhetnek, ha indokolt annak feltételezése, hogy egy másik résztvevő olyan feltételekkel ajánl fel hivatalosan támogatott hitelt, amelyek nincsenek összhangban az ágazati megállapodással. A konzultációt tíz napon belül meg kell tartani, egyébként a Megállapodás 53. cikkében meghatározott eljárásokat kell követni. 2006/60. szám 30. VIZSGÁLAT A résztvevők rendszeresen felülvizsgálják a jelen ágazati megállapodás eljárásait és rendelkezéseit, hogy a piaci körülményekhez közelítsék azokat. Ha azonban a piaci körülmények vagy a szokásos finanszírozási gyakorlatok jelentős mértékben megváltoznak, a résztvevők bármikor kérhetnek felülvizsgálatot.

Source: https://magyarkozlony.hu/hivatalos-lapok/2da8c4d10b10c01e7dffbc8071251e2e9f03e512/dokumentumok/824928c5afbb621bac5a254297de5c3abca2adda/letoltes